ایوان شہزادگان

ایوان شہزادگان (ہندی: नरेन्द्रमण्डल، انگریزی: Chamber of Princes) برطانوی ہندوستان کا ایک ادارہ جسے شہنشاہ جارج پنجم نے اپنے شاہی فرمان کے ذریعہ سنہ 1920ء میں قائم کیا تھا۔ ادارے کے قیام کا مقصد یہ تھا کہ ہندوستان کی نوابی ریاستوں کے حکمرانوں کو ایک ایسا پلیٹ فارم میسر آئے جہاں وہ اپنی ضرورتوں اور تقاضوں کو برطانوی ہند کی استعماری حکومت کے سامنے پیش کر سکیں۔ یہ ادارہ سنہ 1947ء میں برطانوی راج کے خاتمے تک قائم رہا۔Vapal Pangunni Menon (1956) The Story of the Integration of the Indian States, Macmillan Co., pp. 17-19

 سرسری نظر 
حکومت ہند ایکٹ 1919ء کو شاہی منظوری ملنے کے بعد شہنشاہ جارج پنجم نے اپنے شاہی فرمان کے ذریعہ 23 دسمبر سنہ 1919ء کو ایوان شہزادگان کی بنیاد رکھی۔ انگریزوں نے ہندوستان میں برسوں سے یہ حکمت عملی اپنائی تھی کہ ہندوستان کے حکمرانوں کو باہم اور ساری دنیا سے علاحدہ رکھا جائے۔ اس پالیسی کے تحت انھوں نے سارے ہندوستان پر بآسانی قبضہ کر لیا تھا۔ تاہم جارج پنجم کے عہد حکومت میں اس پرانی پالیسی کو ختم کرنے کا فیصلہ کیا گیا اور ایوان شہزادگان کا قیام اسی فیصلے کے بعد عمل میں آیا۔Barbara N. Ramusack, The Princes of India in the Twilight of Empire: Dissolution of a Patron-client System, 1914–1939 (Ohio State University Press, 1978) p. xix

ایوان کی پہلی نشست 8 فروری 1921ء کو منعقد ہوئی جس میں ابتداً 120 ارکان حاضر تھے۔ ان میں سے 108 ارکان اہم ریاستوں سے متعلق تھے اور بذات خود موجود تھے جبکہ بقیہ بارہ ارکان مزید 127 ریاستوں کی نمائندگی کر رہے تھے، تاہم اس میں 327 چھوٹی ریاستوں کی نمائندگی نہ ہو سکی تھی۔ نیز ریاست بڑودا، ریاست گوالیار اور ریاست ہولکر جیسی کچھ اہم ریاستوں کے حکمرانوں نے اس ایوان میں شمولیت سے معذرت کر لی تھی۔John Allan, Wolseley Haig, Henry Dodwell, The Cambridge Shorter History of India (1969), p. 1065

عموماً ایوان شہزادگان کی سال میں ایک ہی نشست ہوا کرتی جس کی صدارت گورنر جنرل ہند کرتے تھے، تاہم ایوان کی ایک مجلس قائمہ تشکیل دی گئی تھی جس کی سال بھر میں متعدد نشستیں ہوا کرتیں۔ ایوان کے ارکان مل کر ایک مستقل افسر کا انتخاب کرتے جو صدر ایوان کہلاتا اور وہ مجلس قائمہ کا بھی صدر ہوتا۔ ایوان کی یہ نشستیں سنسد بھون کے اس ہال میں منعقد ہوتی تھیں جہاں آج بھارتی پارلیمان کا کتب خانہ موجود ہے۔

 صدور 
تصغیر|برطانوی ہندوستان کا نقشہ جس میں نوابی ریاستوں کو پیلے رنگ میں دکھایا گیا ہے
 نام  لقب  مدت Major-General His Highness Sir Ganga Singh مہاراجا  بیکانیر 1921–1926 Adhiraj Major-General His Highness Sir Bhupinder Singh مہاراجا پٹیالہ 1926–1931 Colonel His Highness Sir K.S. Ranjitsinhji مہاراجا نوانگر 1931–1933 Colonel His Highness Sir K.S. Digvijaysinhji مہاراجا نوانگر 1933–1944 میجر جنرل اعلی حضرت سر حمید اللہ خان نواب بھوپال 1944–1947
 حوالہ جات 

 مزید پڑھیے 
 S. M. Verma. . 

 R. P. Bhargava, The Chamber of Princes (Northern Book Centre, 1991, 351 pp.) 
 Barbara N. Ramusack, The Princes of India in the Twilight of Empire: Dissolution of a Patron-client System, 1914–1939 (Ohio State University Press, 1978)
 Ian Copland, Princes of India in the Endgame of Empire, 1917-1947 (کیمبرج یونیورسٹی پریس, Cambridge Studies in Indian History & Society, 2002)

 مزید دیکھیے 
 دربار
 ہندوستان کی نوابی ریاستیں

 بیرونی روابط 

 Image of the chamber in session

زمرہ:حکومت برطانوی ہند
زمرہ:ہندستان کی نوابی ریاستیں
زمرہ:ہندوستان کی تاریخی مجالس قانون ساز
زمرہ:برطانوی ہندوستان کی مجالس قانون ساز
زمرہ:1947ء کی تحلیلات
زمرہ:1920ء کی تاسیسات
زمرہ:بھارت
زمرہ:تاریخ ہندوستان